L 351/40 Jurnalul Oficial al Uniunii Europene 20.12.2012 REGULAMENTUL (UE) NR. 1219/2012 AL PARLAMENTULUI EUROPEAN ȘI AL CONSILIULUI din 12 decembrie 2012 de stabilire a unor dispoziții tranzitorii pentru acordurile bilaterale de investiții încheiate între state membre și țări terțe PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ către parlamentele naţionale, hotărând în conformitate cu procedura legislativă ordinară ()), întrucât: (1) În urma intrării în vigoare a Tratatului de la Lisabona, investițiile directe străine figurează pe lista domeniilor care țin de politica comercială comună. În conformitate cu articolul 3 alineatul (1) litera (e) din Tratatul privind funcționarea  Uniunii Europene (TFUE), Uniunea Europeană are competență exclusivă în domeniul politicii comerciale comune. În consecință, numai Uniunea poate legifera și adopta acte obligatorii din punct de vedere juridic în acest domeniu. Statele membre nu pot face acest lucru pe cont propriu decât dacă sunt autorizate de Uniune, în conformitate cu articolul 2 alineatul (1) din TFUE. În plus, capitolul 4 al titlului IV din partea a treia a TFUE prevede reguli comune pentru mişcările de capital între state membre și ţări terțe, inclusiv pentru cele care implică investiții. Acordurile internaționale în materie de investiţii străine încheiate de statele membre pot avea un impact asupra acestor reguli. Prezentul regulament nu aduce atingere repartizării competențelor între Uniune şi statele sale membre în conformitate cu TFUE. În momentul intrării în vigoare a Tratatului de la Lisabona, statele membre încheiaseră un număr semni- ficativ de acorduri bilaterale de investiții cu ţări terţe. (!) Poziția Parlamentului European din 10 mai 2011 (nepublicată încă în Jurnalul Oficial) și Poziţia Consiliului în primă lectură din 4 octombrie 2012 (JO C 352 E, 16.11.2022, p. 23). Poziţia Parla- mentului European din 11 decembrie 2012 (nepublicată încă în Jurnalul Oficial). (10) TFUE nu conține nicio dispoziție tranzitorie explicită privind astfel de acorduri, care țin acum de competența exclusivă a Uniunii. În plus, unele dintre aceste acorduri pot cuprinde dispoziții care să aibă un impact asupra regulilor comune referitoare la mișcările de capital stabilite în capitolul 4 al titlului IV din partea a treia a TFUE. Deşi acordurile bilaterale de investiții rămân obligatorii pentru statele membre în temeiul dreptului internațional public și vor fi înlocuite progresiv de acorduri ale Uniunii privind același subiect, condițiile menținerii lor în vigoare şi relația lor cu politica Uniunii în materie de investiții necesită o gestionare adecvată. Această relație va evolua pe măsură ce Uniunea își va exercita competența. În interesul investitorilor din Uniune și al investițiilor lor în țări terţe, precum şși în cel al statelor membre care găzduiesc investitori străini și investiții străine, acordurile bilaterale de investiții care precizează și garantează condițiile de investiții ar trebui menţinute în vigoare şi înlocuite treptat de acorduri de investiții ale Uniunii, care să prevadă standarde ridicate de protecție a investițiilor. Prezentul regulament ar trebui să abordeze statutul în dreptul Uniunii al acordurilor bilaterale de investiții ale statelor membre semnate înainte de 1 decembrie 2009. Ar trebui să fie posibilă menţinerea în vigoare a acestor acorduri sau intrarea lor în vigoare, în conformitate cu prezentul regulament. De asemenea, prezentul regulament stabileşte condițiile în care statele membre sunt autorizate să încheie şi/sau să mențină în vigoare acorduri bilaterale de investiții semnate între 1 decembrie 2009 şi 9 ianuarie 2013. În plus, prezentul regulament ar trebui să stabilească condițiile în care statele membre sunt autorizate să modifice sau să încheie acorduri bilaterale de investiții cu țări terțe după 9 ianuarie 2013. În cazul în care sunt menținute în vigoare acorduri bila- terale de investiții cu țări terțe de către statele membre în temeiul prezentului regulament sau au fost acordate auto- rizații de a deschide negocieri sau de a încheia astfel de acorduri, acest lucru nu ar trebui să împiedice negocierea sau încheierea unor acorduri de investiții de către Uniune.